kardosdrur/scandi-wiki huggingface dataset:
Animani 96

Animani 96 var en filmfestival, der fandt sted 11-20. oktober 1996 i Filmhuset i København.

Det var ikke blot den første danske animationsfilmfestival, med også den første animationsfestival i verden, der medtog alle animationstyper, såsom tegnefilm, flyttefilm, stop-motion, pixillation, clayanimation, morphing og CGI.

Desuden var Animani 96 det første offentlige arrangement i Filmhuset på Gothersgade.

Festivalen åbnede på Kulturnatten den 11. oktober, hvor der var Danmarkspremiere på Malene Vilstrups Et hundeliv (1996), Chris Baileys Runaway Brain (1995) med Mickey Mouse og Nick Parks A Close Shave (1995) med Walter og Trofast.

Animani 96 viste over tredive spillefilm og en lang række kortfilm med forskellige animationstyper.

Æresgæster på festivalen var den tyske, Oscar-belønnede special effects-instruktør Volker Engel, den amerikanske, Oscar-belønnede stop-motion animator Ray Harryhausen, den engelske tegner Steve Kyte, den engelske anime-ekspert og forfatter Helen McCarthy, den tyske cgi-animator Benedikt Niemann, den danskfødte, Oscar-belønnede tegnefilminstruktør Børge Ring og den amerikanske tegnefilminstruktør Jeffrey James Varab.

Der var foredrag om animation og tegnefilm ved henholdsvis Mihail Badica, Peter Hausner, Karsten Kiilerich, Hans Kristian Pedersen og Anders Sørensen.

På et antal arbejdende værksteder kunne gæsterne se professsionelle animatorer arbejde med forskellige former for animation, bl.a. bidrog Kris Kolodziejski (Lara Croft: Tomb Raider) med en demonstration af computeranimation. 

Filmhusets Bog- og Videohandel havde til lejligheden hjemtaget et stort udvalg af animationsrelaterede bøger, videofilm, t-shirts etc.

Desuden havde festivalen en udstilling af originale skitser, tegninger, baggrunde, storyboards, celluloider og stills fra diverse animationsfilm. Anne Marie Ploug udstillede en malerier inspireret af japansk manga og anime. Laila Hodell udstillede figurer og kulisser fra stop-motion-spillefilmen Balladen om Holger Danske. Søren Tomas Film udstillede figurer og kulisser fra clayanimation-kortfilmen Wolfy. 

"Om natten, når ingen kigger, bliver det hele levende", påstod festivalprogrammet!

Festivalkoordinatoren var Nicolas Barbano, i samarbejde med Dan Nissen og Jakob Stegelmann. Desuden bidrog Tine Fischer og Anja Hitz som projektmedarbejdere, Carsten Sparwath som udstillingsleder og Katrine Høyberg som produktionsassistent. Festivaldirektøren var Filmhusets daværende publikumschef, Dino Raymond Hansen.

Planer om at gentage festivalen blev skrinlagt, da Filmhuset kort efter fik ny ledelse. Det er i dag ikke muligt at finde information om festivalen på DFI's hjemmeside.

Kilder 
 Karen Hammer: Animationsfilmfestival i det nye filmhus (Kosmorama nr. 218, 1996)
 Ebbe Iversen: Døde ting får liv (Berlingske Tidende 11.10.1996)

Filmfestivaler i Danmark
Tegnefilm
Kultur i København
Endoderm

Endodermen er et cellelag i embryoet i den tidlige fosterudvikling. Det giver ophav til tarmsystemet.

Endodermen dannes i den tredje føtale uge, som første lag i den trilaminære kimskive. Den trilaminære kimskive består af 3 cellelag, endoderm, mesoderm og ectoderm, der hver giver ophav til forskellige kropsdele i fosteret og det voksne individ.
Endoderme dannes ved at epiblastceller (tidlige cellelag i fostret) migrerer ned igennem primitivfuren (kløft caudalt i det tidlige embryo). Når de er kommet ned igennem furen, vil de fortrænge hypoblastecellerne, der sammen med epiblastcellerne tidligere har dannet den bilaminære kimskive siden dag 8. Epiblastcellerne vil lægge sig, hvor hypoblastcellerne tidligere lå, og danne endodermen.

Cellebiologi
New Blood

New Blood var en gruppe og angle der eksisterede i World Championship Wrestling i foråret og sommeren 2000. Gruppens formål var at fjerne de etablerede stjerner såsom Hulk Hogan, Sting og Kevin Nash (samt mange flere, læs Millionaire's Club, og lade nye og undervurderede talenter blomstre op. Anglen på kritiseret af mange wrestling fans, da mange af de etablerede stjerner nægtede at lade deres karriere gå til spilde, for en række nybegyndere. Derudover var hele anglen også frygteligt rodet, da der hele tiden blev lavet om på alt for mange ting, en typisk ting for Vince Russo, der både fungerede som leder af New Blood, men også hovedforfatter for WCW på det tidspunkt. Gruppen splittedes i sommeren 2000, og en ny lign. gruppe, Natural Born Thrillers, dukkede op og leverede varen bedre.

De mest succesfulde medlemmer fra New Blood viste sig at være Scott Steiner og Jeff Jarrett, der begge vandt WCW titlen. Jarrett mens New Blood eksisterede, og Steiner i efteråret, men hans title-run skyldes nok meget New Blood anglen, der pushede ham meget. Buff Bagwell, Ernest Miller og Mike Awesome nød også af store push, mens Vampiro, David Flair og Billy Kidman opnåede minimal succes.

Medlemmer 
 Billy Kidman (udset til at erstatte Hulk Hogan)
 Buff Bagwell
 Chris Candido
 Chuck Palumbo (udset til at erstatte Lex Luger)
 Crowbar
 David Flair (udset til at estatte sin far, Ric Flair)
 Eric Bischoff (leder)
 Ernest Miller
 Goldberg (trods det faktum at han havde haft stor succes inden)
 Jeff Jarrett (WCW World Heavyweight Champion)
 Mike Awesome (udset til at estatte Kevin Nash)
 Scott Steiner
 Shawn Stasiak (udset til at estatte Curt Hennig)
 Vampiro (udset til at erstatte Sting
 Vince Russo (leder)
 The Wall

World Championship Wrestling
Middelværdi

Middelværdi har to betydninger:

 Gennemsnittet af en række tal. Dette er den mest hyppige fortolkning på hverdagsdansk.
 Forventningsværdien af en stokastisk variabel. Denne betydning bruges indenfor sandsynlighedsregning og statistik.
Forventningsværdi

Inden for statistik er forventningsværdien for en stokastisk variabel gennemsnittet af de mulige værdier vægtet mht. sandsynligheden for at variablen antager den værdi. Hvis man gentager et stokastisk eksperiment et stort antal gange, forventer man at gennemsnittet af resultaterne bliver lig forventningsværdien, hvilket man kan bruge til empirisk at estimere forventningsværdier.

Udregning af forventningsværdi 
Hvis der er tale om en diskret variabel, hvor sandsynligheden for udfaldet  er , er forventningsværdien givet ved:

Eksempelvis kan man regne forventningsværdien for en ærlig (lander på hver af siderne med lige stor sandsynlighed) sekssidet terning. Her er alle sandsynlighederne  lig 1/6 og udfaldene  er tallene 1 til 6.
 

En kontinuert stokastisk variabel  med sandsynlighedstæthedsfunktionen  siges at have en middelværdi, hvis integralet

er endeligt. I bekræftende fald defineres middelværdien som værdien af integralet

Regneregler for forventningsværdier 
Følgende regneregler gælder for forventningsværdier (hvor  er en stokastisk variabel mens  og  er konstanter):

Hvis man har to stokastiske variable  og , gælder:

Hvis  og  er stokastisk uafhængige, gælder desuden:

Statistik
Sandsynlighedsregning
David Flair

David Flair (født d. 6. marts 1979) er en amerikansk fribryder, og søn af den legendariske Ric Flair.

Biografi

World Championship Wrestling 
Ric Flair fik sin søn David, ind i WCW hvor David i starten hjalp sin far, men så vendte ham ryggen. Ric Flair vandt dog magten over firmaet, hvilket fik David til at tilslutte sig sin far igen. David vandt på kontroversiel vis den amerikanske titel, og forsvarede den i lang tid (men altid med hjælp fra sin far, og hans kompaner). David Flair mistede dog med tiden titlen, og i efteråret 1999 blev hans figur taget i en ny retning. Kimberly Page kom til at køre David Flair ned, og derefter blev han en galning. Han blev kæreste med den rablende sindssyge Daffney, og ven med den skøre Crowbar, som han fandt på en benzinstation. Trioen lavede tit rav i WCW kampe, men udfordrede også tag team titlerne. Trioen blev svækket ved WCW Uncensored 2000, da The Wall gav Crowbar et chokeslam ned fra et rækværk. Da Eric Bischoff og Vince Russo kom til magten i WCW, blev David udset til at overtage sin fars plads. Han vendte ham derfor ryggen, og lang personlig fejde udviklede sig mellem Ric Flair fra Millionaire's Club og David Flair fra New Blood der blev støttet af Vince Russo. Russo bragte hele Rics familie ind i fejden for at ramme Ric personligt, og i sidste ende blev Ric ydmyget på tv, da Russo og David klippede hans kendetegnene store lyse hår af. Ric Flair forsvandt fra WCW, mens David indledte et trekantsdrama, da han forelskede sig i Stacy Keibler, hvilket Daffney blev rasende over. David valgte at tage Keibler, og i stedet fortsatte Crowbar og Daffney bare som et tag team. Herefter kom den berygtede og hadede "graviditets-angle", hvor Keibler blev gravid med en anden mand, hvilket gjorde David rasende og fik ham til at lede overalt efter den mystiske mand. Faktisk blev det aldrig afsløret hvem det var, da Vince Russo der skrev hele historien, blev fyret fra WCW undervejs og historien var alt for langt ude til at WCW ville afslutte den. Den blev afsluttet ved midtvejs, ved WCW Halloween Havoc 2000 da David Flair mødte Buff Bagwell i en DNA kamp, hvor David måtte tage en blodprøve fra Buff for at se om han var faderen, hvis han vandt kampen. David forsvandt derefter fra WCW.

World Wrestling Federation 
David Flair var en af de wrestlere der blev ansat af WWF, da WCW lukkede. Han er dog kun set én gang i WWF forbindelse, og det var på en episode af RAW hvor han fik bank af The Undertaker på en wrestling skole, mens The Undertaker fejdede med Ric Flair.

Efter wrestling 
David Flair wrestlede kort for Total Nonstop Action, først i gruppen S.E.X., og senere i Next Generation sammen med Brian Christopher og Erik Watts – alle tre havde det til fælles at de var sønner af wrestling legender. David Flair wrestler stadig sjældent, men læser i øjeblikket på medicin studiet.

Eksterne henvisninger 
 

Wrestlere fra USA
Lis Tribler

Lis Tribler (født 12. januar 1952) er en dansk politiker, der var borgmester i Slagelse Kommune fra 1998 til 2013, valgt for Socialdemokraterne.

Hun er uddannet folkeskolelærer og har arbejdet som sådan i Slagelse Kommune fra 1975. I 1983 blev hun viceskoleinspektør på Vestre Skole og fra 1991 på Nymarkskolen. 

Lis Tribler har siden 1990 været medlem af Slagelse Byråd, og i perioden fra 1998 til 2013 var hun borgmester, indtil hun efter Kommunalvalget 2013 blev afløst som borgmester af Stén Knuth fra Venstre. 

Borgmestre i Slagelse
Lærere fra Danmark
Danskere i 1900-tallet
Danskere i 2000-tallet
Borgmestre fra Socialdemokraterne
Riddere af Dannebrog
Personer i Kraks Blå Bog
Personer fra Korsør
WCW Greed 2001

WCW præsenterede d. 18. marts 2001, Greed 2001 i Jacksonville Memorial Coliseum i Jacksonville, Florida. Det var det allersidste WCW Pay-Per-View før firmaet blev opkøbt af WWF.

Resultater 
 Jason Jett besejrede Kwee-Wee
 WCW Cruiserweight Tag Team Mesterskabet: Elix Skipper & Kid Romeo besejrede Billy Kidman & Rey Mysterio
 Shawn Stasiak besejrede Bam Bam Bigelow
 Lance Storm & Mike Awesome besejrede Hugh Morrus & Konnan
 WCW Cruiserweight Mesterskabet: Shane Helms besejrede Chavo Guerrero jr.
 WCW Tag Team Mesterskabet: Chuck Palumbo & Sean O'Haire besejrede Buff Bagwell & Lex Luger
 Ernest Miller besejrede Chris Kanyon
 WCW Amerika Mesterskabet:Booker T besejrede Rick Steiner
 Dusty Rhodes & Dustin Rhodes besejrede Jeff Jarrett & Ric Flair
 WCW Verdens Mesterskabet: Scott Steiner besejrede Diamond Dallas Page

Wrestling
Wrestling i 2001
Husfred

 
Husfred (Soleirolia soleirolii) er en stedsegrøn staude med en krybende vækst. Planten er en klassiker i danske vindueskarme, hvor den også dyrkes under navnet "Huslig lykke".

Beskrivelse 
Arten danner puder og dækkede flader med en tykkelse på ca. 5 cm. Stænglerne er glasagtige, trådtynde og meget skrøbelige. De bærer spredte blade, som er runde med hel rand. Formen er meget vekslende, og bladene er ensartet græsgrønne på begge sider. 

Blomstringen sker i alle milde perioder af året. Blomsterne er grønne og sidder næsten helt skjult i bladhjørnerne. Frugten er en nød.

Stænglerne danner meget let rod på steder, hvor de er i vedvarende kontakt med jorden. Afrevne stængler, som ligger fugtigt, kan endda optræde som stiklinger og nå at danne rødder, før de visner.

Højde x bredde og årlig tilvækst: 0,05 x 0,50 m (5 x 15 cm/år).

Hjemsted 
Husfred stammer fra Balearerne, Korsika og Sardinien, hvor de findes på steder, hvor der er mildt og skyggefuldt. 

På Korsika findes den ved kilder og småvandløb på næringsrig klippe (serpentin) sammen med bl.a. mange forskellige mosser, Vedbend, Hjortetunge, en art af Dværgulvefod-slægten (Selaginella denticulata), Sedum caeruleum og Vedbendbladet Torskemund. Den er desuden naturaliseret mange steder ved kystnære områder f.eks. i Bretagne, Normandiet, Wales og Irland.

Anvendelse 
Planten er en klassiker i danske vindueskarme, hvor den også dyrkes under navnet "Huslig lykke". Planten er nøjsom, men kræver konstant fugtighed. Den kan også med fordel dyrkes udendørs – under beskyttede forhold i det danske klima. Den er en meget velvillig bunddækkeplante. Planten kan trives i såvel let sandblandet humusjord som lerjord. Den kræver ingen vinterdækning.

Eksterne henvisninger 

Haveplanter
Prydplanter
David Heath

David Heath (født d. 16. februar 1969) er en amerikansk fribryder der kæmpede for WWF som Gangrel.

Biografi

I begyndelsen
David Heath trænede sammen med Dean Malenko, og wrestlede derefter for mange små forbund. Her mødte han bl.a. Luna Vachon som han senere blev gift med.

World Wrestling Federation
Heath kæmpede kort i ECW, i en fejde med Tommy Dreamer. Det var her WWF spotted ham, og skrev en kontrakt med ham. Han debuterede i 1998 som en vampyr figur, ved navn Gangrel. Et navn der var udlånt til ham fra et videospil af White Wolf. Gangrel havde en mindeværdig indgang til ringen, hvor han kom op af gulvet og spyttede blod. Han gik altid rundt med en spand blod, som han nogen gange hældte over sin faldne modstander i et blodbad. Gangrel dannede trioen The Brood, hvor Edge og Christian også var medlemmer. Gangrel havde faktisk haft en intens fejde med Edge inden, men Gangrel hjernevaskede Edge til at tilslutte ham. Trioen blev med tiden medlem af Undertakers gotiske gruppe, Ministry of Darkness. Gruppen trak sig dog ud af Ministry of Darkness og blev modstandere. Derefter indledte de en fejde mod Hardy Boyz, men den tog en sær drejning da Gangrel forrådte Edge og Christian, og i stedet tog Hardy Boyz' side som nu var det nye Brood. Desværre for Gangrel, forlod de ham da Terri Runnels viste interesse i at være deres manager. Resten af sin tid hos WWF blev Gangrel ikke brugt i mindeværdige kampe. I 2001 blev han fyret.

Efter WWF
Siden sin tid hos WWF, blev Heath faktisk genhyret 2 gange, men også fyret igen. Kun den ene gang nåede han faktisk at dukke op i WWE, nemlig i en Handicap match hvor han dannede hold med Viscera mod The Undertaker. Anden gang blev han hyret for at spille sin vampyr rolle i det gendannede ECW, da tv stationen der viste det ønskede en vampyr figur. Ellers har han wrestlet meget i Europea, primært England.

Eksterne henvisninger 

 

Wrestlere fra USA
Gamle Oslo

Gamle Oslo er en administrativ bydel i Oslo med 58.671 indbyggere (2020) og et areal på 7,5 km².

Bydelen består af områderne

 Tøyen
 Vålerenga
 Kampen
 Grønland
 Gamlebyen
 Ensjø
 Etterstad
 Valle-Hovin
 Helsfyr
 Ekebergskråningen

Bydelen omfatter også enkelte øer i Oslofjorden nemlig Kavringen, Nakkholmen, Lindøya, Hovedøya, Bleikøya, Gressholmen, Rembergøya og Heggholmen.

Eksterne Henvisninger 

 Gamle Oslo

Referencer 

 
Bydele i Oslo
Haggis

Haggis er en meget traditionel skotsk ret af indmad. Der er talrige egnsbestemte, familiebestemte eller personlige variationer af retten.

Ingredienser 
 mos af kartofler,
 mos af majroer eller kålrabi, 
 kødstuvning af fåre- eller kalveindmad: hjerte, lever, lunge m.m.
 retten kan krydres individuelt og pyntes med persille, rosmarin, timian etc.

Stuvningen minder en del om finker og hachis og anvendes også i andre retter, såsom koteletter og kyllingebryst fyldt med haggis.

Nogle anbefaler, at retten serveres med skotsk whisky til.

Referencer

Henvisninger 

Video Documentary of History of Haggis in America
Alton Brown's Haggis Recipe
Belief in the Wild Haggis

Madretter
Skotland
Mad fra Storbritannien
Tøyen

Tøyen er et strøg i Oslo, som ligger delvis i Gamle Oslo og delvis på Grünerløkka, mellem Sofienberg, Ola Narr, Kampen, Grønland og Enerhaugen. Området er for det meste domineret af ældre bygårde og blokke. Tøyenbekken, mellem den Botanisk hage og Grønland, har gammel forstadsbebyggelse i træ. Tøyen er det tættest befolkede område i Oslo.

Navnet 
Navnet Tøyen kommer af norrønt Tadvin, sammensat af tad (= gødning, møg) og vin (= eng, mark).  Gårdnavne med endelsen -vin stammer ofte fra de første århundreder e.Kr.

Historie 
Tøyen hovedgård er en af Oslo-områdets mange vin-gårde, og kan ud fra sit navn dateres til de første århundreder e.Kr. I middelalderen tilhørte gården Nonneseter kloster. Den regnes som den ældste bevarede tømmerbygning i Oslo og Akershus, med hovedfløjens tømmer dateret til 1679.  I 1600-tallet var gården ejet af Norges kansler Jens Bjelke. Tøyen gård havde tilhørt flere private familier, før den i 1812 blev købt af kong Frederik 6. for 170.000 rigsdaler. Han skænkede gården til det nyoprettede Kgl. Frederiks Universitet, der fik grunden udstykket i de såkaldte "professorløkker" (løkke = grundstykke). "Løkkerne" blev regnet som et tillæg til den ordinære professorløn, som den gang var beskeden. På "løkkerne" kunne professorerne bygge huse, holde køer og dyrke mad. I alt tyve grunde blev udparcelleret til dette formål. Den største og mest kendte var "Keyserløkka", det 114 mål store område, som blev tildelt historieprofessor Jakob Rudolf Keyser i 1850. En del af ejendommen blev senere udlagt til Botanisk hage og naturhistoriske muséer. Lægprædikant Hans Nielsen Hauge boede på Tøyen under fængselstiden tidlig i 1800-tallet og afholdt møder her. Hans navn er indridset i en vinduesrude i østfløjen.  I begyndelsen af 1820'erne vurderede man at bygge det kongelige slot på Tøyen, men det blev i stedet rejst i den modsatte ende af byen.

Munchmuseet ligger øst for Tøyenparken (botanisk have). I parkområdet mellom Tøyen, Ola Narr og Lille Tøyen ligger Tøyenbadet.

I 2012 er bydelen kendt for omfattende sociale problemer. På Tøyen lever et af tre børn under fattigdomsgrænsen. Skolekredsen tæller mindre end 300 elever, men mere end 1.000 kommunale boliger. 60 pct af indbyggerne bor i et- eller toværelsers lejligheder. Da hovedstadens arbejderklasse bosatte sig her i slutningen af 1800-tallet, gjorde fattigdom, kummerlige boforhold og alkohol livet svært for folk. Sådan er det til dels stadigvæk. Mens lejligheder i bydelens yderkant er pænt oppudset i de senere år, er de kommunale boliger omkring centret første stop for nyankomne flygtninge. Her placeres børnerige, psykisk traumatiserede familier sammen med kriminelle, der er kommet ud af fængsel, og stofmisbrugere og psykisk syge, der skal klare sig selv efter lange institutionsophold.

Henvisninger

Eksterne henvisninger 

 Tøyen og Nedre Kampen Vel
 Grønland-Nedre Tøyen Beboerforening 
 Naturhistorisk museum
 Botanisk hage
 Munch-museet 
 Bilder fra Tøyen

Bydele og forstæder til Oslo
Gamle Oslo
Vålerenga

Vålerenga (Vålerengen) er et strøg i Oslo. Det udgør en del af Gamle Oslo. Vålerenga ligger mellem Gamlebyen, Jordal, Ensjø, Etterstad og Lodalen. Vålerenga er afgrænset af Enebakkveien, Hovedbanen, Gjøvikbanen, Strømsveien, Østerdalsgata, Numedalsgata, Opplandsgata og Strømsveien. Vålerenga er specielt kendt for sine ældre træhuse og sit fodbold- og ishockeyhold.

Historie 
Bydelen Vålerenga opstod rundt om Vålerenga Hovedgård i sidste halvdel af 1800-tallet. Hovedbygningen på hovedgården ses i dag ved siden af Vålerenga kirke. Huset var i en periode præstegård og den ældste del er fra 1700-tallet.

I 1855 lå området fortsat udenfor bygrænsen da de første tomter blev udskilt. Husbyggeriet var derfor ikke begrænset af murtvangen som var blevet indført i Christiania i 1624 i forbindelse med at Christian IV flyttede bykernen indenfor murene på Akershus fæstning. Der blev bygget små træhuse i den stil folk kendte fra landsbyerne de kom fra. Husene fra denne periode ligger tætte side om side, med fasaderne ud mod fortorvet. De er i en til to etager. Enkelte af husene var antagelig ældre huse fra tilflytternes hjemsteder.

De fleste som bosatte sig på Vålerenga i denne periode var håndværkere, vognmænd, drev små industrier eller levede af dyrehold. Det er typisk at de er tilflyttere som selv står som bygherrer for sine huse.

Frem mod 1878 ændre bygningsmønsteret sig noget, der kom flere lejegårde i træ og øverst på Vålerenga kom der også større privatboliger med haver.

Se også 
 Vålerengen Idrettsforening
 Vålerenga Fotball

Bydele og forstæder til Oslo
Gamle Oslo
Yves Saint-Laurent

Yves Saint-Laurent eller Yves Saint Laurent har flere betydninger:

 Yves Saint-Laurent (designer)
 Yves Saint Laurent (firma)
Dyretransport

Dyretransport er transport af dyr ad landevejen, søvejen eller via luftfart.
Ad landevejen bruges selvstændige køretøjer eller trækvogne, trukket af et selvkørende motorkøretøj, til at transportere dyr over kortere eller længere afstande.

Dyrenes rettigheder ved dyretransport 
Organisation Animal Transportation Association kæmper for mere human transport af dyr generelt. Derudover har emnet, specielt angående transport af svin, gennem flere år været genstand for megen debat i Danmark, hvor mange organisationer har protesteret over svineproducenternes inhumane behandling af slagtesvin.

Dyrs rettigheder
Husfred-slægten

Husfred-slægten (Soleirolia) (syn: Helxine) er monotypisk og rummer kun én art, den nedennævnte. Det er krybende, stedsegrønne, stauder med små helrandede blade og uanselige blomster.

 Husfred (Soleirolia soleirolii)

Nælde-familien
Latino pop

Latino pop (Pop Latino på spansk) er popmusik fra især Latinamerika, Spanien, Portugal, Italien og spansk-amerikanske kunstnere som synger på sprog talt i Latinamerika; hovedsageligt spansk, italiensk og portugisisk. Til tider bliver der også sunget på engelsk, hvilket blandt andet sker når latino pop kunstnere både udgiver en engelsk og en latinamerikansk version af deres sange.

Musikgenrer
Latinamerika